Gazi
Gazi (Arabice: غازي, ġāzī,  "is, qui expeditionem suscipit, aggressor, occupator") originaliter bellatorem Islamicum valet, qui „in Dei via in Gihad pugnat": "al-ġāzī fī sabīli ʾllāh".

In religione Islamica omni laude dignus habetur, qui ut Gazi expeditionis contra infideles particeps fiat; tamen hic sensus notionis non in Alcorano, sed demum in Hadit invenitur. 

In Anatolia, ubi erat limes inter mundum Christianum et Islamicum, Gazi antonymo fungebatur Acritae byzantini.

Postea Gazi titulus Islamicus adhibitus est ad occupatores, equites, gubernatores honorandos et pro meritis in pugna partis deferri solebat. Multis sultanis Ottomanicis erat cognomen Gazi.

Verbum Gazi etiam hodie in Turcia multis modis in usu est, ut quaedam coniunctio cum cultura Ottomanorum demonstretur. Etiam Cemal Ataturcus ob victoriam de Graecis hoc titulo ornatus est.

Homines 
 Ottomanus I Gazi (natus 1258, mortuus 1326) Imperium Ottomanicum Bursae condidit.       
 Orchanes I Gazi (natus 1281; mortuus 1360), filius Ottomani I. Ex hoc sultano urbs Orhangazi nomen cepit.
 Ghazi I (natus 1912; mortuus 1939) fuit rex Iraci ab anno 1933 usque ad annum 1939.

Notae 

Tituli dignitatis